Ajaga muutub mäng üha keerulisemaks. Näiteks Tycho Brahe, rikas taani aadlik, kes elas 16.  sajandil, vaatles terve elu taevast, lootes avastada reegleid planeetide liikumises. Ta pani kõik vaatlused hoolega kirja, kuid ei suutnud neile head seletust leida. Peale teda surma pääses ta vihikutele ligi Johannes Kepler ning pika uurimise peale avastas lõpuks kolm planeetide liikumise seadust, mis üldistasid olemasolevaid vaatlusi. See oli üks esimesi juhtumeid, kus seaduspära avastamiseks ei piisanud ühe inimese ajust. Vaatlused pidi kirja panema ning andmetes mustri leidmiseks oli vaja eraldi inimest.